# CSENGŐD KÖZSÉG POLGÁRMESTERE

**ELŐTERJESZTÉS**

 (a Képviselő-testület 2019. május 26-ai ülésére)

**TÁRGY: Átfogó értékelés az Önkormányzat gyermekjóléti és gyermekvédelmi feladatainak ellátásáról**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése szerint a települési önkormányzat a gyermekjóléti és gyermekvédelmi feladatainak ellátásáról minden év május 31-ig átfogó értékelést készít, amelyet a Képviselő-testület megtárgyal.

A gyermekjóléti és gyermekvédelmi beszámoló tartalmi követelményét a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 10. számú melléklete tartalmazza.

A Gyvt. 96.§ (6) bekezdése szerint az értékelést - települési önkormányzat esetén a képviselő-testület általi megtárgyalást követően - meg kell küldeni a gyámhatóságnak. A gyámhatóság az értékelés kézhezvételétől számított harminc napon belül javaslattal élhet a települési önkormányzat, illetve az állam fenntartói feladatainak ellátására a Kormány rendeletében kijelölt szerv felé, amely hatvan napon belül érdemben megvizsgálja a gyámhatóság javaslatait és állásfoglalásáról, intézkedéséről tájékoztatja.

A gyermekek védelme a gyermek családban történő nevelkedésének elősegítésére, veszélyeztetettségének megelőzésére és megszüntetésére, valamint a szülői vagy más hozzátartozói gondoskodásból kikerülő gyermek helyettesítő védelmének biztosítására irányuló tevékenység.

A gyermekvédelmi rendszer működtetése állami és önkormányzati feladat. A gyermekek védelmét pénzbeli, természetbeni ellátásokkal, személyes gondoskodást nyújtó gyermekjóléti alapellátásokkal biztosítja az önkormányzat.

Kérem, hogy a Képviselő-testület 2018. évi gyermekjóléti és gyermekvédelmi feladatok ellátásáról szóló átfogó értékelést a fentieknek megfelelően fogadja el.

**C s e n g ő d, 2019. május 24..**

**Lajter Ferenc sk.**

 **polgármester**

**HATÁROZAT – JAVASLAT**

Csengőd Község Önkormányzatának Képviselő – testülete a 2018. évi gyermekjóléti és gyermekvédelmi feladatainak ellátásáról szóló átfogó értékelést a melléklet szerinti tartalommal elfogadja.

**Felelős:** polgármester

**Határidő:** 2019. május 31.

**Erről értesül:** gyámhatóság

**Átfogó értékelés az Önkormányzat gyermekjóléti és gyermekvédelmi feladatainak ellátásáról**

**1. A település demográfiai mutatói (különös tekintettel a 0-18 éves korosztály adataira):**

A település állandó lakosainak száma 2018. január 1. napján 2 149 fő.

A népesség korcsoportonkénti megoszlása a következő:

|  |  |  |  |
| --- | --- | --- | --- |
| **Korcsoport** | **Férfi** | **Nő** | **Összesen:** |
| 0-3 éves | 47 | 26 | 73 |
| 4-7 éves | 47 | 48 | 95 |
| 8-14 éves | 67 | 87 | 154 |
| 15-18 éves | 48 | 30 | 78 |
| 19-62 éves | 610 | 624 | 1234 |
|  63-100 éves | 214 | 301 | 515 |
| **Összesen:** | **1033** | **1116** | **2149** |

A 0-18 év közötti korosztály létszáma 400 fő.

**2. Az önkormányzat által nyújtott pénzbeli, természetbeni ellátások biztosítása**

**2.1. A rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,**

A **rendszeres gyermekvédelmi kedvezményre** való jogosultság megállapításának célja annak igazolása, hogy a gyermek szociális helyzete alapján jogosult a Gyvt. 19. § (1) bekezdésében meghatározott kedvezmények és természetbeni támogatások igénybevételére. A gyermek rendszeres gyermekvédelmi kedvezményre való jogosultságát a települési önkormányzat jegyzője állapítja meg.

**2018. december 31. napján,** **117 fő gyermek rendelkezik rendszeres gyermekvédelmi kedvezményre** való érvényes jogosultsággal,

A kedvezményben részesülők közül **3 fő volt nagykorú.** Összesen **47 család** részesült a kedvezményben, ebből **7 szülő egyedülállóként** vált jogosulttá az ellátásra.

**A rendszeres gyermekvédelmi kedvezményben részesülők és a hátrányos helyzetű, halmozottan hátrányos helyzetű gyermekek támogatására: 1 516 000,-Ft-ot** biztosított az állami költségvetés. Ezt a támogatást természetbeni támogatásként nyújtjuk a rendszeres gyermekvédelmi kedvezményben részesülő, és a hátrányos helyzetű, halmozottan hátrányos helyzetű gyermekek részére, amely  **236** fő gyermeket érintett. Fogyasztásra kész étel, ruházat, valamint tanszer vásárlására felhasználható Erzsébet-utalvány formájában részesülnek támogatásban.

2018. december 31. napján érvényes jogosultsággal rendelkező RGYK - ban részesülő **halmozottan hátrányos helyzetű gyermek /HHH/: 28 fő**

2018. december 31. napján érvényes jogosultsággal rendelkező RGYK- ban részesülő **hátrányos helyzetű /HH/ gyermek: 72 fő**

**2018. december 31. napján mindösszesen érvényes jogosultsággal rendelkező** **hátrányos helyzetű és halmozottan hátrányos helyzetű gyermek:  100 fő gyermek**

**RGYK iránti kérelem elutasítására nem került sor.**

**2.2.** E**gyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok**

Csengőd község képviselő-testületének a gyermek védelmi ellátásokról szóló 15/2016. (VIII.5.) önkormányzati rendelet pénzbeli és természetbeni ellátásokként iskolakezdési támogatást és szünidei gyermekétkeztetést.

Az önkormányzat az oktatási tanévkezdéssel járó anyagi terhek enyhítésére évi egyszeri alkalommal jövedelmi viszonyokra tekintett nélkül iskolakezdési támogatást nyújt a KT Bem József Általános Iskola Csengődi Általános Iskolája közoktatási intézményben tanulók szülőinek vagy törvényes képviselőinek részére. Az Önkormányzat a támogatást tanszercsomag formájában biztosította.

Az Önkormányzat 606 573.- Ft támogatást állapított meg.

Az Önkormányzat a Gyvt. 21/C. § (1) bekezdésének a) pontja alapján szünidei gyermekétkeztetés keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosít a tavaszi, a nyári, az őszi és a téli szünetekben.

Az Önkormányzat a szünidei étkeztetést az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon, illetve a nyári szünet valamennyi munkanapján köteles megszervezni.

**2.3. Gyermekétkeztetés megoldásának módjai, kedvezményben részesülőkre vonatkozó statisztikai adatok**

2018. évben szünidei gyermekétkeztetésben részesült gyermekek száma:

|  |  |  |  |
| --- | --- | --- | --- |
| **Szünidő típusa szerint** | **Hátrányos helyzetű gyermek száma** | **Halmozottan hátrányos helyzetű gyermekek száma** | **Összesen** |
| **Tavaszi** | - | - |  |
| **Nyári** | 4 | - | 4 |
| **Őszi** | - | - |  |
| **Téli** | - | - |  |
| **Összesen:** | **4** |

**A gyermekétkeztetés megoldásának módjai:**

Az Önkormányzat a Gyvt. 21/A.§-a szerint köteles biztosítani a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést.

A Gyvt. 21/B. § (1) bekezdése szerint az intézményi gyermekétkeztetést **ingyenesen kell biztosítani**

*a* a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

*aa)* rendszeres gyermekvédelmi kedvezményben részesül,

*ab)* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)* olyan családban él, amelyben három vagy több gyermeket nevelnek,

*ad)* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

*ae)* nevelésbe vették;

*b)* az 1-8. évfolyamon nappali rendszerű iskolai oktatásban részt vevő tanuló számára, ha

*ba)* rendszeres gyermekvédelmi kedvezményben részesül, vagy

*bb)* nevelésbe vették;

*c)* azon *a)* és *b)* pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;

*d)* az 1-8. évfolyamon felül nappali rendszerű iskolai oktatásban részt vevő tanuló számára, ha

*da)* nevelésbe vették, vagy

*db)* utógondozói ellátásban részesül.

(2) Az intézményi gyermekétkeztetést az **intézményi térítési díj 50%-os normatív kedvezményével kell biztosítani**

*a)* az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

*b)* az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az (1) bekezdés *b)* pont *ba)* alpontja alapján a tanuló nem részesül ingyenes intézményi gyermekétkeztetésben;

*c)* az (1) bekezdés *a), b)* és *d)* pontja szerinti életkorú, tartósan beteg vagy fogyatékos gyermek számára, feltéve, hogy az (1) bekezdés alapján a gyermek nem részesül ingyenes intézményi gyermekétkeztetésben.

A községben a Csengődi Napközi Otthonos Óvodában, KT Csengődi Általános Iskolájában alábbiak szerint vették igénybe a gyerekek / tanulók az étkeztetési lehetőséget.

|  |  |  |  |  |  |
| --- | --- | --- | --- | --- | --- |
| **Intézmény** | **Étkeztetési napok száma** | **100%-os normatív kedvezményben részesülők száma (átlagosan)** | **50%-os normatív kedvezményben részesülők száma****(átlagosan)** | **Normatív kedvezményben nem részesülők száma (átlagosan)** | **Étkeztettek száma összesen (átlagosan)** |
| **Csengődi Napközi Otthonos Óvoda** | 220 | 82 | 0 | 0 | 82 |
| **KT Csengődi Általános Iskolája** | 185 | 61 | 4 | 17 | 82 |

**3. Az önkormányzat által biztosított személyes gondoskodást nyújtó ellátások**

**3.1. A rendszeres gyermekvédelmi kedvezményben részesülők száma, kérelmezőkre vonatkozó - gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai)**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) és a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 2016. január 1. napján hatályba lépő rendelkezései által új ellátási forma jött létre, a család – és gyermekjóléti szolgáltatás, amely a gyermekjóléti szolgáltatás és a családsegítés teljes integrációja jött létre. Ezzel egyidejűleg létrejöttek a járási székhelyeken megalakultak a család-és gyermekjóléti központok

A gyermekjóléti szolgáltatás olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás a családsegítéssel egy szolgáltató - a család- és gyermekjóléti szolgálat (a továbbiakban: gyermekjóléti szolgálat) - keretében működtethető. A gyermekjóléti szolgálat ellátja a Gyvt. 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

Az Önkormányzat a család-és gyermekjóléti szolgáltatás feladatait az Önkormányzat által fenntartott Csengőd Község Önkormányzatának Família Szociális Alapszolgáltatási Központon keresztül biztosítja 1 főállású családsegítő alkalmazásával.

A 2018. évben a család-és gyermekjóléti szolgálatnál 164 (nem halmozott adat ) kliens fordult meg. Közülük 60 fő (19 család) esetében került sor együttműködési megállapodás megkötésére.

**A család-és gyermekjóléti szolgálat által 2018. évben végzett szakmai tevékenységek:**

|  |  |  |  |
| --- | --- | --- | --- |
|  | Megnevezés | Szakmai tevékenység halmozott száma  | Szolgáltatásban részesülők száma |
| 1 | Információnyújtás  | 27 | 16 |
| 2 | Segítő beszélgetés | 136 | 65 |
| 3 | Tanácsadás | 31 | 23 |
| 4 | Ügyintézéshez segítségnyújtás | 221 | 96 |
| 5 | Közvetítés ellátásokhoz való hozzáféréshez- pénzbeli | 32 | 21 |
| 6 | Közvetítés ellátásokhoz való hozzáféréshez- természetbeni | 530 | 165 |
| 7 | Esetkonferencia  | 2 | 12 |
| 8 | Esetmegbeszélés | 6 | 6 |
| 9 | Szakmaközi megbeszélés  | 1 |  |
| 10 | Környezettanulmányban elkészítésében való közreműködés | 12 | 62 |
| 11 | Családlátogatás  | 318 | 62 |
| 12 | Adományközvetítés | 96 | 68 |
| 13 | Jogi tanácsadás | 68 | 43 |
|  | Összesen  | 1480 | 639 |

**Veszélyeztetettként nyilvántartott kiskorúak száma: 35 fő (17 család).** Ebből a jogerős hatósági intézkedésben érintett gyermekek száma 24.

**Veszélyeztetettségi okok:**

|  |  |
| --- | --- |
| Nevelési probléma  | 14 |
| Szülők, család életvitele  | 5 |
| Családi konfliktus | 3 |
| Iskolai kirekesztés, erőszak | 1 |
| Kilakoltatás veszélye | 2 |
| Tankötelezettség elmulasztása | 10 |
| Veszélyeztetettként nyilvántartott kiskorúak száma 2018. december 31-én  | 27 |

### Jelzőrendszer tagjaival való együttműködés

Az intézmény rendszeres kapcsolatot tart valamennyi gyermekkel foglalkozó intézménnyel, gyámhivatallal, pártfogó felügyelői szolgálattal, védőnői szolgálattal, házi gyermekorvosokkal, rendőrséggel.

Ezeknek az intézményeknek az aktív részvételével a Szolgálat működteti és koordinálja a **gyermekvédelmi észlelő és jelző rendszert**. A szakmai munkakapcsolat hatékonynak és korrektnek minősíthető.

A rendőrség által küldött jelzések közül kiemelkedő volt az adott évben 2 gyermekkorú 14 év alatti kislány szabálysértése.

A gyermekjóléti szolgálat alapvető prevenciós feladata az észlelő – és jelzőrendszer működtetése. A jelzőrendszer működésének célja a gyermekekkel kapcsolatos problémák időben történő felismerése, és azok minél előbbi enyhítése, megoldása, mellyel elősegíti a gyermek családjában történő nevelkedését.

A család-és gyermekjóléti szolgálat felmérte a szünidei / tavaszi, -nyári,- őszi / gyermekétkeztetés iránti igényt, amelyet a szülő kérelmére a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére a települési önkormányzat ingyenesen biztosít.

**Különféle szolgáltatások igénybevétele, prevenciós szolgáltatások:**

* Szolgáltatások: ingyenes jogi tanácsadás
* Közvetítés pszichológushoz, család-és gyermekjóléti központba, nevelési tanácsadóba
* Adományozás (lehetőséghez mérten ruhaadomány és játékok)
* Nyári kézműves tábor szervezése
* Óvodásokkal és idősekkel közös programok

Éves értékelő megbeszélésre 2018. évben is sor került, amelyen áttekintésre került a település gyermekvédelmi rendszerének működését, az esetleges problémákat, hiányosságokat, legfőképp a gyermekekkel foglalkozó szakemberek együttműködésének fontosságát.

Az esetek nagy részében azonban, teljes összefogással sem biztosított a várt eredmény, sokszor meg kell elégednünk a kis eredményekkel.

A család-és gyermekjóléti szolgálat 2017 decemberétől minden hónapban a 0-3 év közötti rendszeres gyermekvédelmi kedvezményre jogosult gyermek családja a Leginkább Rászoruló Személyeket Támogató Operatív program keretén belül élelmiszercsomagot vehet át. Ezen kívül 2018. nyarán 2 csomagot vehettek át a 7-14 év közötti rendszeres gyermekvédelmi kedvezményre jogosult gyermekek családja.

Továbbá 2018-ban kétszer vehettek át csomagot a szociálisan rászoruló, megváltozott munkaképességű és rendkívül alacsony jövedelmű időskorú személyek.

A szolgálatnak a háttérmunkában van kiemelkedő szerepe. Értesíti és tájékoztatja a családot, illetve segédkezik a csomagosztás sikeres lebonyolításában.

**3.2. A gyermekek napközbeni ellátásának, gyermekek átmeneti gondozásának biztosítása**

## A gyermekek napközbeni ellátásának biztosítása Csengődön az óvodában történik.

Az Önkormányzat önállóan tartja fenn a Csengődi Napközi Otthonos Óvodát. A 2018. évben 74 gyermek részesült óvodai ellátásban.

**4. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.**

2018. évben a Bács-Kiskun Megyei Kormányhivatal Gyámügyi és Igazságügyi Főosztálya Szociális és Gyámügyi Osztály jogszabályi rendelkezés alapján ellenőrizte a jegyzői gyámhatóság gyámügyi hatósági tevékenységének jogszerűségét. Az ellenőrzés tárgya a rendszeres gyermekvédelmi kedvezményre vonatkozó jogszabályok érvényesülésének vizsgálata volt. Az ellenőrzés időszaka 2017. január 1. és 2017. december 31. volt. Az ellenőrzésre 10 iratanyag került megküldésre. Az ellenőrzésről készült összefoglaló jelentés alapján megállapítható volt, hogy a jegyzői gyámhatóság megfelelően, a jogszabályok betartásával, azok érvényesülésnek biztosításával működött.

**5. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).**

A gyermekek védelme vonatkozásában a jövőre vonatkozó céloknak, elképzeléseknek arra kell irányulniuk, hogy a község megfelelő környezeti feltételeket teremtsen a feltörekvő fiatal korosztály számára, ahol otthonosan érzik magukat, ahol kiszámíthatóak az életviszonyaik, ahol problémák esetén szakértő segítséget találnak azok megoldásához, és ahol felkészülhetnek a felelősen élő és cselekvő magyar állampolgárként való életükre.

Kiemelten fontos a prevenciós tevékenység a hátrányokkal küzdő iskoláskorú gyermekek, fiatalok és családjaik számára szülői szerepet erősítő, családi konfliktusokat rendező, a családi kohéziót erősítő, valamint az oktatási rendszeren kívüli integrációs, prevenciós programok, felvilágosító, tájékoztató jellegű előadások lebonyolítása.

Ehhez továbbra is együtt kell, hogy működjenek a különböző szakterületek gyermekekkel foglalkozó szakemberei, hiszen egymás szakmai kompetenciáit felhasználva valósulhat meg a gyermekvédelmi rendszer gyors, pontos, hatékony és kiszámítható módon történő működése.

Az Önkormányzat a TOP-1.4.1-16-BK1-2017-00004. azonosítószámú pályázatával új 2 csoportos mini bölcsőde kíván létrehozni. A projekt megvalósítása a 2018. évben megkezdődött.

Az Önkormányzat a fenntartásában működő Csengődi Napközi Otthonos Óvodát a 2018. évben 24 férőhellyel bővítette. A bővítésnek köszönhetően az intézménybe felvehető gyermekek száma 99-re növekedett, amely a hátrányos helyzetű gyermekek szocializálódását, társadalmi beilleszkedését segíti elő.

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.**

**7. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.**

A Kiskőrösi Rendőrkapitányság Ifjúságvédelmi és Bűnmegelőzési Osztály bűnmegelőzési főelőadója a KT Csengődi Általános Iskolájában és a Família Szociális Alapszolgáltatási Központban tart előadásokat.

Az előadások során a fiatalokat érintő veszélyeket mutatja be és azok elleni hatékonyvédekezés módjait is bemutatja.

Az előadások érintik a biztonságos internet használatát, a drogprevenciót és a balesetmegelőzést.

A nyári táborban az Önkormányzat rendvédelmi napot tartott, amelyen részt vett a rendőrség, a tűzoltóság, a mentőszolgálat és a honvédség.

**A gyermekkorú és fiatalkorú bűnelkövetők és az általuk elkövetett bűncselekmények számának alakulása:**

A Kiskőrösi Rendőrkapitányság Bűnügyi Osztályának tájékoztatása szerint tárgyévben szabálysértést, 2 csengődi gyermekkövetett el.

**8. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

A gyermekek veszélyeztetésének csökkentése érdekében civil szerveződés nem alakult a községben. A településen működő civil szervezetek sporttal foglalkoznak, illetve tehetséggondozással.